करीब दो दशक से फोटोग्राफरी कर रहे मदन ज्यादातर वक्त एक्शन मोड में होते हैं. कई बार महसूस होता है कि ये आदमी नार्मल क्यों नहीं रहता. अब लगता है कि ये जो कुछ एबनार्मल लोग हैं, इन्हीं की हिम्मत और साहस के बदौलत देश-समाज में ज्यादातर लोग नार्मल जिंदगी जीने लायक माहौल पाते हैं. याद करता हूं आलोक तोमर जी को लगता है कि वो हमेशा एक खास किस्म की उत्तेजना में रहा करते थे. कुछ सोचा और तुरंत लिखने लगे, कुछ सुना और तुरंत अपना पक्ष तय कर उसका ऐलान कर दिया, कुछ पढ़ा तो तुरंत उसे आत्मसात कर उसके आदि-अंत की तलाश शुरू कर दी.